Document ID: 32006D0134

ODLOČBA KOMISIJE
z dne 13. februarja 2006
o določitvi okvirne razdelitve sredstev Sklada Skupnosti za tobak za leto 2006 med države članice za financiranje ukrepov iz členov 13 in 14 Uredbe (ES) št. 2182/2002
(notificirano pod dokumentarno številko C(2006) 347)
(2006/134/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak (1), in zlasti člena 14(a) Uredbe,
ob upoštevanju naslednjega:
(1)
Člena 13 in 14 Uredbe Komisije (ES) št. 2182/2002 z dne 6. decembra 2002 o določitvi podrobnih pravil za izvajanje Uredbe Sveta (EGS) št. 2075/92 glede Sklada Skupnosti za tobak (2) predvidevata ukrepe v prid preusmerjanja pridelave. Te ukrepe mora financirati Sklad Skupnosti za tobak, ustanovljen s členom 13 Uredbe (EGS) št. 2075/92.
(2)
Vsa razpoložljiva sredstva Sklada Skupnosti za tobak za leto 2006 znašajo 28,8 milijona EUR, od katerih je treba 50 % dodeliti za specifične ukrepe preusmeritve pridelovalcev tobaka v druge kulture ali gospodarske dejavnosti, ki bi ustvarile nova delovna mesta, ter v študije na tem področju.
(3)
Zato je primerno določiti okvirno razdelitev razpoložljivega zneska med zadevne države članice v skladu s členom 17(2) Uredbe (ES) št. 2182/2002.
(4)
Ukrepi, predvideni s to odločbo, so v skladu z mnenjem Upravljalnega odbora za tobak -
SPREJELA NASLEDNJO ODLOČBO:
Člen 1
Okvirna razdelitev sredstev Sklada Skupnosti za tobak za leto 2006 med države članice za financiranje ukrepov iz členov 13 in 14 Uredbe (ES) št. 2182/2002 se določi v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 13. februarja 2006

Labels: 18
15
17
6